# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 23

от 12.12.2019 г.

**Р Е Ш Е Н И Е**

**№ КЗЗ – 23**

**от 12 декември 2019 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.**

1. Утвърждава площадка за проектиране, с която се засяга общо около 15 881 кв.м земеделска земя, от която 14 288 кв.м. четвърта и 1 593 кв.м. девета категория, неполивна, частна и общинска собственост, за изграждане на обект: „Музей на открито и довеждаща инфраструктура – Укрепен владетелски дом от елинистическата епоха”, в землището на с. К., поземлени имоти с идентификатори 37407.51.6, 37407.51.7, 37407.51.11, 37407.51.12, 37407.51.44 и част от поземлен имот с идентификатор 37407.51.5, местност „Татармаша“, община Т., област Х., при граници, посочени в приложените скици.

2. Утвърждава трасе за проектиране, с което се засяга общо около 1 961 кв.м земеделска земя, четвърта категория, неполивна, частна и общинска собственост, за изграждане на обект: „Улица от о.т.1 до о.т.7“, във връзка с осигуряване на транспортен достъп до обект: „Музей на открито и довеждаща инфраструктура – Укрепен владетелски дом от елинистическата епоха”, в землището на с. К., поземлен имот с идентификатор 37407.50.31 и части от поземлени имоти с идентификатори 37407.50.136, 374047.50.65, 37407.50.6, 37407.51.163, 37407.51.185 и 37407.50.32, местност „Чиирите“, община Т., област Х., при граници, посочени в приложения проект на ПУП-ПЗ.

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**